John Lund har indsamlet omkring 200 underskrifter i protest mod Kommunens planer om, at placere et biogas-anlæg i, hvad John Lund mener er, et natur- og kulturhistorisk værdifuldt område med vandløb og vådområder, der er beskyttet i henhold til Naturbeskyttelsesloven. Derfor afleverede han underskrifterne fra beboere og arbejdspladser på Borgmester Arne Boelt's kontor i eftermiddags. Borgmesteren havde ikke meget at sige om protesten, men tager underskrifterne med i overvejelserne. John Lund mener desuden, at lugtgenerne fra gyllen i anlægget vil genere de omkringliggende huse. Han håber, at politikerne vil gennemføre en høring, så borgerne vil blive orienteret og komme til orde før den endelige vedtagelse i byrådet.

Opsummering:
Lokal mand fra Vrå demonstrerer over muligt Biogas-anlæg tæt på sin bopæl i Vrejlev ved Vrå.